DANSK

VIGTIGT: VED AT BRUGE iPHONE, iPAD ELLER iPOD TOUCH (“iOS-ENHED”) ERKLÆRER LICENSTAGER SIG INDFORSTÅET MED AT VÆRE UNDERLAGT DE FØLGENDE BETINGELSER FRA APPLE OG TREDJEPARTER:

A.     APPLE iOS-SOFTWARELICENSAFTALE
B.     KOMMUNIKATION FRA APPLE
C.     GOOGLE MAPS-BETINGELSER
D.     YOUTUBE-BETINGELSER

APPLE INC. 
iOS-SOFTWARELICENSAFTALE
Licens til en bruger

DENNE LICENSAFTALE FOR SOFTWARE (I DET FØLGENDE KALDET “LICENS”) BØR LÆSES GRUNDIGT IGENNEM FØR IBRUGTAGNING AF iOS-ENHEDEN ELLER OVERFØRSEL AF DEN SOFTWAREOPDATERING, DER FØLGER MED DENNE LICENSAFTALE. VED AT BRUGE iOS-ENHEDEN ELLER HENTE EN SOFTWAREOPDATERING ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, SKAL LICENSTAGER UNDLADE AT BRUGE iOS-ENHEDEN ELLER AT HENTE SOFTWAREOPDATERINGEN. 

HVIS LICENSTAGER FOR NYLIG HAR KØBT EN iOS-ENHED OG IKKE ØNSKER AT VÆRE BUNDET AF NÆRVÆRENDE LICENS, KAN LICENSTAGER RETURNERE iOS-ENHEDEN TIL KØBSSTEDET INDEN FOR RETURPERIODEN OG FÅ KØBSPRISEN REFUNDERET I OVERENSSTEMMELSE MED APPLES RETURPOLITIK, SOM FINDES PÅ http://www.apple.com/legal/sales_policies/.

1. Generelt. 
(a) Apple Inc. (“Apple”) giver hermed licenstager licens til at bruge software (inklusive Boot ROM-kode og anden integreret software), dokumentation, grænseflader, indhold, skrifter og evt. data, som følger med iOS-enheden (“original iOS-software”), og som er opdateret eller erstattet af funktionsforbedringer, softwareopdateringer eller software til systemgendannelse fra Apple (“iOS-softwareopdateringer”), uanset om de forefindes som ROM (Read Only Memory) eller på andet medie (den originale iOS-software og iOS-softwareopdateringer kaldes under et “iOS-software”) i henhold til betingelserne i denne licensaftale. Apple og dets licensgivere bevarer ejendomsretten til selve iOS-softwaren og forbeholder sig alle de rettigheder, som ikke udtrykkeligt er givet til licenstager.

(b) Apple vil efter eget valg evt. frigive iOS-softwareopdateringer til iOS-enheden. Evt. iOS-softwareopdateringer inkluderer ikke nødvendigvis alle de eksisterende softwarefunktioner eller nye funktioner, som Apple frigiver til nyere modeller af iOS-enheder.  Licenstagers rettigheder i henhold til denne licens omfatter alle iOS-softwareopdateringer, som erstatter og/eller supplerer det originale iOS-softwareprodukt, medmindre sådanne iOS-softwareopdateringer indeholder en separat licens.

2. Tilladt brug og begrænsninger i henhold til licens.  
(a) I henhold til betingelserne i denne licensaftale har licenstager en begrænset og ikke eksklusiv licens til at bruge iOS-software på en iOS-enhed fra Apple. Medmindre det er tilladt i paragraf 2(b) nedenfor eller i en separat licensaftale mellem licenstager og Apple, tillader licensen ikke, at iOS-software findes på mere end en iOS-enhed fra Apple ad gangen, og iOS-software må ikke distribueres eller gøres tilgængelig via et netværk, hvor flere enheder kan bruge iOS-software samtidig. Denne licensaftale giver ikke licenstager ret til at bruge Apples grænseflader og andre immaterielle rettigheder tilhørende Apple til design, udvikling, produktion, licensering eller distribution af tjenester og tilbehør eller programmer fra tredjeparter til iOS-enheder. Nogle af disse rettigheder kan erhverves i henhold til en separat licens fra Apple. Oplysninger om udvikling af enheder eller tilbehør til iOS-enheder kan rekvireres via e-post til madeforipod@apple.com. Oplysninger om udvikling af programmer til iOS-enheder kan rekvireres via e-post til devprograms@apple.com.

(b) I henhold til betingelserne i denne licens har licenstager en begrænset og ikke eksklusiv licens til at hente iOS-softwareopdateringer, som Apple evt. gør tilgængelige, til sin iOS-enhed for at opdatere eller gendanne software på alle iOS-enheder, som licenstager ejer eller kontrollerer. Licensen tillader ikke, at licenstager opdaterer eller gendanner software på iOS-enheder, som licenstager ikke kontrollerer eller ejer, og iOS-softwareopdateringer må ikke distribueres eller gøres tilgængelige via et netværk, hvor de kan bruges af flere enheder eller computere samtidig. Hvis licenstager henter en iOS-softwareopdatering til sin computer, må licenstager fremstille en kopi af de iOS-softwareopdateringer, der opbevares som en sikkerhedskopi i maskinlæsbar form på licenstagers computer, under forudsætning af at sikkerhedskopien indeholder de samme oplysninger om ophavsret og andre rettigheder som originalen. 

(c) Licenstager må ikke og erklærer sig indforstået med ikke at ville give andre mulighed for at kopiere (medmindre det udtrykkeligt er tilladt i henhold til denne licensaftale), dekompilere, udføre “reverse engineering”, adskille, ændre eller afkryptere, forsøge at udskille kildekoden til eller fremstille andre produkter på grundlag af iOS-software eller de tjenester, der leveres af iOS-software, eller dele heraf (medmindre begrænsninger som ovenfor er forbudt af den gældende, lokale lov, eller sådan brug er tilladt i henhold til de licensbetingelser, der gælder for brug af komponenter med åben kode, som følger med iOS-software). Eventuelle forsøg herpå vil være en krænkelse af Apples og dets partneres rettigheder til iOS-software.

(d) Ved lagring af indhold på en iOS-enhed fremstilles en digital kopi. I nogle lande er det ulovligt at fremstille digitale kopier uden tilladelse fra indehaveren af rettighederne. iOS-software må bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til – eller fået tilladelse til – at kopiere.

(e) Licenstager erklærer sig indforstået med at bruge iOS-software og -tjenester (som defineret nedenfor i paragraf 5) i overensstemmelse med gældende lov, inkl. lokale love i det land eller område, hvor licenstager er bosiddende, eller hvor licenstager henter eller bruger iOS-software og -tjenester.

(f) Brug af og adgang til visse funktioner i iOS-softwaren og visse tjenester (som defineret i paragraf 5) kræver evt., at licenstager ansøger om en entydig kombination af et brugernavn og en adgangskode, hvilket kaldes en Apple-id. Derudover erklærer licenstager sig indforstået med, at mange funktioner og tjenester i iOS-software overfører data, hvilket kan kræve betaling i henhold til licenstagers dataabonnement, og at licenstager selv er ansvarlig for betaling herfor. Der findes flere oplysninger i brugerhåndbogen til iOS-enheden.

3. Overdragelse. Licenstager må ikke udleje, lease, udlåne, sælge, videredistribuere eller sublicensere iOS-software til andre. Licenstager har dog ret til at foretage en permanent overdragelse af alle licensrettigheder til iOS-software til en anden person i forbindelse med overdragelse af den iOS-enhed, hvorpå den er installeret, under følgende forudsætninger: (a) Overdragelsen skal omfatte iOS-enheden og al iOS-software, herunder alle enkelte komponenter, de originale medier, trykt dokumentation samt denne licens; (b) licenstager må ikke beholde nogen kopier af iOS-software eller dele heraf, herunder kopier på computere eller andre lagringsenheder; og (c) den part, som modtager iOS-software, skal læse og acceptere vilkår og betingelser i nærværende licens.

4. Tilladelse til brug af data.
(a) Diagnostiske data og brugsdata. Hvis licenstager giver sin tilladelse til indsamling af diagnostiske data og brugsdata, erklærer licenstager sig indforstået med, at Apple, dets datterselskaber og agenter må indsamle, vedligeholde, behandle og bruge diagnostiske og tekniske oplysninger, oplysninger om brug samt lignende oplysninger, inklusive – men ikke begrænset til – oplysninger om iOS-enheden, computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med iOS-softwaren og med henblik på at sikre, at betingelserne i denne licens overholdes. Apple må bruge disse oplysninger, så længe de indsamles i en form, som ikke identificerer licenstager personligt, med henblik på at levere og forbedre Apples produkter og tjenester. Hvis licenstager har tilladt brug af lokalitetsdata og slået lokalitetstjenester til, sendes oplysninger om enhedens lokalitet evt. også med henblik på at hjælpe Apple med at analysere problemer med trådløse forbindelser eller mobilforbindelser (f.eks. mobilsignalets styrke på en bestemt lokalitet). Med henblik på at give sine partnere og tredjepartsudviklere mulighed for at forbedre deres software, hardware og tjenester, der er designet til brug med Apples produkter, kan Apple evt. give en sådan partner eller tredjepartsudvikler nogle af de diagnostiske oplysninger, der er relevante for den pågældende partners eller tredjepartsudviklers software, hardware og/eller tjenester, så længe de diagnostiske oplysninger er i en form, som ikke identificerer licenstager personligt. 

(b) Lokalitetsdata. Apple og dets partnere og licensgivere leverer via iOS-enheden evt. tjenester, som kræver brug af lokalitetsoplysninger. Med henblik på at levere og forbedre disse tjenester (hvor de er tilgængelige) kan Apple og dets partnere og licensgivere sende, indsamle, vedligeholde, behandle og bruge lokalitetsoplysninger, inklusive oplysninger om den geografiske placering af iOS-enheden i realtid, oplysninger om trafikafvikling samt søgeforespørgsler om lokalitet. De lokalitetsdata og forespørgsler, som Apple indsamler, indsamles på en måde, som ikke gør det muligt at identificere licenstager personligt, og vil evt. blive brugt af Apple og dets partnere og licensgivere til at levere lokalitetsbaserede produkter og tjenester. Ved at bruge lokalitetsbaserede tjenester på iOS-enheden erklærer licenstager sig indforstået med, at Apple og dets partnere og licensgivere sender, indsamler, vedligeholder, behandler og bruger lokalitetsdata og forespørgsler til at levere og forbedre disse lokalitets- og trafikbaserede produkter og tjenester. Licenstager kan altid tilbagetrække sit samtykke vha. indstillingen Lokalitetstjenester på iOS-enheden ved at slå den globale indstilling Lokalitetstjenester fra eller ved at slå individuelle lokalitetstjenester fra i de emner, der bruger lokalitetsoplysninger, på iOS-enheden. Hvis disse lokalitetsfunktioner slås fra, har det kun betydning for den lokalitetsbaserede funktionalitet i iOS-enheden. Det har ingen betydning for funktioner i iOS-enheden uden forbindelse til lokalitetstjenester. Ved på iOS-enheden at benytte tredjepartsprogrammer eller -tjenester, som bruger eller leverer lokalitetsdata, er licenstager underlagt og bør læse disse tredjeparters betingelser for brug og politik med hensyn til beskyttelse af personlige oplysninger i forbindelse med brug af de pågældende programmer eller tjenester.

(c) Siri og diktering. Funktionerne Siri og diktering i iOS-software findes evt. ikke på alle sprog eller i alle lande, og funktioner kan variere fra land til land. For så vidt som iOS-enheden understøtter Siri og/eller diktering, kan licenstager benytte disse funktioner til at fremsætte anmodninger, give kommandoer og/eller diktere tekst til enheden med sin stemme. De ting, licenstager siger ved brug af Siri eller diktering, bliver optaget og sendt til Apple med henblik på at konvertere det talte til tekst og for Siris vedkommende også til at behandle licenstagers anmodninger. Enheden sender også andre oplysninger til Apple, f.eks. licenstagers fornavn og kaldenavn; navne og kaldenavne på kontakter i adressebogen og deres forbindelse til licenstager (f.eks. “far”); og navne på sange i licenstagers samling (under et kaldet licenstagers “brugerdata”). Alle disse data bruges til at hjælpe Siri og diktering med at forstå og genkende, hvad licenstager siger. De forbindes ikke med andre data, som Apple evt. har indsamlet gennem licenstagers brug af andre Apple-enheder. Ved at bruge Siri eller diktering erklærer licenstager sig indforstået med, at Apples, dets datterselskaber og agenter sender, indsamler, vedligeholder, behandler og benytter disse oplysninger, inklusive licenstagers stemmeinput og brugerdata, med henblik på at levere og forbedre Siri, diktering og andre Apple-produkter og -tjenester. 

Hvis lokalitetstjenester er slået til, sendes oplysninger om iOS-enhedens placering på det tidspunkt, hvor licenstager fremsætter en anmodning til Siri, også til Apple med henblik på at hjælpe Siri med at reagere mere nøjagtigt på lokalitetsbaserede anmodninger. Licenstager kan slå de lokalitetsbaserede funktioner i Siri fra via indstillingen Lokalitetstjenester på iOS-enheden ved at slå den individuelle lokalitetsindstilling til Siri fra. Diktering er ikke lokalitetsbaseret.

Siri gør det muligt at interagere med iOS-enheden uden at skulle låse den op. Hvis licenstager har indstillet en kode på iOS-enheden og vil forhindre brug af Siri fra låseskærmen, kan licenstager trykke på Indstillinger, trykke på Generelt, trykke på Lås med kode og slå muligheden Siri “fra”.

Derudover kan licenstager altid slå Siri og diktering helt fra. Åbn Indstillinger på iOS-enheder, der understøtter både Siri og diktering, tryk på Generelt, tryk på Siri, og skub Siri-kontakten til “fra”. Hvis iOS-enheden kun understøtter diktering, skal licenstager trykke på indstillinger, trykke på Generelt, trykke på Tastatur og skubbe kontakten Diktering til “fra”. Derudover kan muligheden for at bruge Siri eller diktering begrænses via indstillingen Begrænsninger.

(d) FaceTime. Funktionen FaceTime til videoopkald i iOS-softwaren (“FaceTime”) kræver internetadgang og er evt. ikke tilgængelig i alle lande eller områder. Brug af FaceTime kræver overholdelse af paragraf 2(e) ovenfor. Før licenstager kan indstille FaceTime og begynde at modtage og foretage FaceTime-opkald med andre FaceTime-brugere, kræves der nogle entydige id'er til licenstagers iOS-enhed og konto. Disse entydige id'er inkluderer evt. licenstagers e-post-adresse(r), de anførte oplysninger om Apple-id, en hardware-id på iOS-enheden og telefonnummeret til licenstagers iPhone. Ved at bruge iOS-software erklærer licenstager sig indforstået med, at Apple kan sende, indsamle, opbevare, behandle og bruge disse id'er med henblik på at levere og forbedre FaceTime-funktionen. Licenstager forstår og er indforstået med, at telefonnummeret på licenstagers iPhone vises for den anden part i videoopkaldet (selvom nummeret er hemmeligt), eller at licenstagers e-post-adresse vises, afhængigt af hvilken indstilling licenstager vælger. Hvis licenstager bruger en FaceTime-kompatibel iPad eller iPod touch, vises e-post-adressen for den anden part i videoopkaldet. Licenstager kan slå FaceTime-funktionen fra ved at gå til indstillingen FaceTime på iOS-enheden og slå den fra eller ved at gå til indstillingen Begrænsninger og slå FaceTime-begrænsningen til. 

(e) iMessage. Beskedfunktionen i iOS-softwaren (“iMessage”) er evt. ikke tilgængelig i alle lande eller områder. Brug af iMessage kræver overholdelse af paragraf 2(e) ovenfor. Før licenstager kan indstille iMessage og sende og modtage iMessage-beskeder til og fra andre brugere af iOS-enheder, kræves der nogle entydige id'er til licenstagers iOS-enhed og konto. Disse entydige id'er inkluderer evt. licenstagers e-post-adresse(r), de anførte oplysninger om Apple-id, en hardware-id på iOS-enheden og telefonnummeret til licenstagers iPhone. Ved at bruge iOS-software erklærer licenstager sig indforstået med, at Apple kan sende, indsamle, opbevare, behandle og bruge disse id'er med henblik på at levere og forbedre iMessage-tjenesten. iMessage-tjenesten kræver en Wi-Fi- eller mobildataforbindelse. Med henblik på at gøre det lettere at levere iMessage-beskeder og give licenstager mulighed for at bevare samtalerne på alle sine enheder kan Apple opbevare iMessage-beskederne i krypteret form i en begrænset periode. Hvis en besked ikke kan sendes som en iMessage-besked, sendes den evt. som en sms- eller mms-besked, evt. mod betaling i henhold til operatørens beskedtakst. Licenstager forstår og er indforstået med, at telefonnummeret på licenstagers iPhone vises for den anden part (selvom nummeret er hemmeligt), eller at licenstagers e-post-adresse vises, afhængigt af hvilken indstilling licenstager vælger. Hvis licenstager bruger en iMessage-kompatibel iPad eller iPod touch, vises e-post-adressen for den anden part. Licenstager kan slå iMessage-tjenesten fra via indstillingen Beskeder på iOS-enheden.

(f) Photo Stream. Ved at bruge iCloud-funktionen Photo Stream erklærer licenstager sig indforstået med, at Apple evt. opbevarer fotografier, der er taget med licenstagers iOS-enhed eller overført fra licenstagers computer, i en begrænset periode og automatisk sender fotografierne til licenstagers øvrige Apple iOS-enheder eller computere, der er kompatible med Photo Stream. Bemærk, at der kun kan opbevares et begrænset antal fotografier ad gangen, og at ældre fotografier med tiden fjernes automatisk fra Photo Stream. Alle fotografier, som licenstager ønsker at beholde, skal arkiveres i kamerarullen, i et andet album eller på computeren. Fotografiers opløsning kan variere, afhængigt af hvilken enhed de hentes til. Hvis licenstager ikke ønsker at bruge Photo Stream, kan Photo Stream slås fra på alle licenstagers iOS-enheder eller Photo Stream-kompatible computere. Brug af funktionen Photo Stream er underlagt betingelserne i nærværende licensaftale samt betingelser og vilkår for brug af iCloud, som findes på: http://www.apple.com/legal/icloud/ww/.

(g) Interessebaserede annoncer. Apple kan levere mobile, interessebaserede annoncer til licenstager. Hvis licenstager ikke ønsker at modtage relevante annoncer på sin iOS-enhed, kan licenstager fravælge det vha. følgende henvisning på sin iOS-enhed: http://oo.apple.com. Hvis licenstager benytter denne mulighed, vil licenstager fortsat modtage det samme antal mobilannoncer, men de er måske mindre relevante, fordi de ikke er baseret på licenstagers interesser. Licenstager vil måske fortsat se annoncer i forbindelse med indholdet på en webside eller i et program eller baseret på andre oplysninger, der ikke er personlige. Denne mulighed for fravalg gælder kun for Apples annoncetjenester og har ingen betydning for interessebaserede annoncer fra andre annonceringsnetværk.

(h) Politik med hensyn til beskyttelse af personlige oplysninger. Licenstagers oplysninger vil til enhver tid blive behandlet i overensstemmelse med Apples politik mht. beskyttelse af personlige oplysninger, som inddrages via denne henvisning og kan læses på: http://www.apple.com/dk/privacy/.

5. Tjenester og materiale fra tredjeparter.  
(a) iOS-software kan give adgang til Apples iTunes Store, App Store, Game Center, iCloud og andre tjenester og websteder fra Apple eller tredjeparter (under et kaldet “tjenester”). Disse tjenester findes evt. ikke på alle sprog eller i alle lande. Brug af disse tjenester kræver internetadgang, og brug af visse tjenester kræver evt. en Apple-id, accept af yderligere betingelser og betaling af ekstra gebyrer. Ved at bruge denne software i forbindelse med en Apple-id, iTunes Store-konto, Game Center-konto eller iCloud-konto erklærer licenstager sig enig i de relevante betingelser for den pågældende konto, f.eks. henholdsvis de nyeste betingelser og vilkår for iTunes Store eller Game Center Terms, som findes på http://www.apple.com/legal/itunes/ww/, eller betingelser og vilkår for iCloud, som findes på http://www.apple.com/legal/icloud/ww/.

(b) Hvis licenstager tilmelder sig iCloud, er der adgang til visse iCloud-funktioner, f.eks. “Back Up” og “Find My iPhone”, direkte fra iOS-software. Licenstager erklærer sig indforstået med, at brugen af iCloud og disse funktioner er underlagt de nyeste betingelser og vilkår for iCloud-tjenesten, som findes på: http://www.apple.com/legal/icloud/ww/.

(c) Licenstager erklærer sig indforstået med, at disse tjenester kan inkludere indhold, som virker anstødeligt, uanstændigt eller krænkende, og som måske er forsynet med advarsler om anstødeligt sprog, samt at resultaterne af en søgning eller indtastning af en bestemt URL-adresse automatisk kan vise henvisninger til anstødeligt materiale, selvom det ikke er hensigten. Licenstager erklærer sig indforstået med, at brugen af disse tjenester sker på egen risiko, og at Apple ikke har noget ansvar for indhold, der kan forekomme anstødeligt, uanstændigt eller vulgært. 

(d) Nogle tjenester kan vise, inkludere eller give adgang til indhold, data, oplysninger, programmer og materiale fra tredjeparter (“materiale fra tredjeparter”) eller vise henvisninger til tredjeparters websteder. Ved at bruge disse tjenester erklærer licenstager sig indforstået med, at Apple ikke har noget ansvar for at undersøge eller vurdere indholdet, nøjagtigheden, fuldstændigheden, aktualiteten, gyldigheden, lovligheden med hensyn til ophavsret, anstændigheden, kvaliteten eller andre aspekter af tredjeparters materiale eller websteder. Apple, dets agenter, partnere og datterselskaber yder ingen garanti for, anbefaler ikke og er ikke ansvarlig over for licenstager og andre personer for tredjeparters tjenester, materiale eller websteder eller for tredjeparters øvrige produkter. Henvisninger til tredjeparters websteder leveres kun af praktiske hensyn. 

(e) Økonomiske oplysninger, der vises af tjenesterne, har kun oplysende karakter og skal ikke opfattes som rådgivning i forbindelse med investering. Før licenstager udfører transaktioner med værdipapirer baseret på oplysninger, som er tilvejebragt via tjenesterne, bør licenstager rådføre sig med en økonomisk rådgiver, som er autoriseret til at udføre økonomisk rådgivning i dit land eller område. De lokalitetsdata, der leveres via tjenesterne, er kun beregnet til enkle navigationsformål og skal ikke benyttes i situationer, hvor der er behov for præcise lokalitetsoplysninger, eller hvor fejlagtige, upræcise, forsinkede eller ufuldstændige lokalitetsdata kan medføre dødsfald, personskader eller skader på ejendom og miljø. Apple og dets leverandører af indhold yder ingen garanti for, at de aktiekurser, lokalitetsdata eller andre data, der vises af tjenesterne, er tilgængelige, nøjagtige, fuldstændige, pålidelige eller relevante. 

(f) Licenstager erklærer sig indforstået med, at der i tjenester findes indhold, oplysninger og materialer, der ejes af Apple og/eller dets licensgivere og er beskyttet af de relevante love om immaterielle rettigheder og andre love, inklusive – men ikke begrænset til – love om ophavsret. Licenstager erklærer sig indforstået med ikke at ville bruge dette indhold, disse oplysninger eller disse materialer til andet end tilladt brug af tjenesterne eller på andre måder, der strider imod betingelserne i nærværende licensaftale eller krænker en tredjeparts eller Apples immaterielle rettigheder. Tjenesterne eller dele heraf må ikke reproduceres på nogen måde. Licenstager erklærer sig indforstået med ikke at ville ændre, udleje, lease, udlåne, sælge, distribuere eller fremstille materiale på grundlag af disse tjenester og ikke at ville benytte tjenesterne på ulovlig vis, inklusive – men ikke begrænset til – bruge tjenesterne til at overføre computervira, orme, trojanske heste og anden ondsindet software ved hjælp af ulovlig netværksindtrængen eller overbelastning af netværk. Licenstager erklærer sig desuden indforstået med ikke at ville bruge tjenesterne til at chikanere, fornærme, forfølge, true, smæde eller på anden vis krænke en anden part og dennes rettigheder, og at Apple på ingen måde er ansvarlig for sådan brug af tjenesterne fra licenstagers side eller for evt. chikane, trusler, fornærmelser, krænkelser eller ulovligheder, som licenstager modtager pga. sin brug af disse tjenester.

(g) Tjenester og indhold fra tredjeparter, hvortil der er adgang, som vises på, eller hvortil der henvises fra iOS-enheden, er derudover ikke tilgængelige på alle sprog eller i alle lande og områder. Apple yder ingen garanti for, at disse tjenester og dette materiale er anstændige eller tilgængelige og kan bruges på et bestemt sted. Hvis licenstager vælger at bruge eller åbne disse tjenester og dette materiale, sker det på eget initiativ, og licenstager er selv ansvarlig for at overholde de relevante love, inklusive – men ikke begrænset til – de relevante lokale love. Apple og dets licensgivere forbeholder sig til enhver tid ret til at ændre, stoppe, fjerne eller slå adgang til tjenester fra uden varsel. Apple er under ingen omstændigheder ansvarlig for tab, der skyldes, at der ikke længere er adgang til disse tjenester. Apple kan desuden fastsætte begrænsninger med hensyn til brugen af og adgang til visse tjenester uden varsel, og uden at det medfører erstatningsansvar. 

6. Ophør. Denne licens er gældende, indtil den opsiges. Licenstagers rettigheder i henhold til denne licens ophører automatisk eller bringes på anden vis til ophør uden varsel fra Apple, hvis licenstager ikke overholder betingelserne i aftalen. Når aftalen ophører, skal licenstager holde op med at bruge iOS-software. Paragrafferne 4, 5, 6, 7, 8, 9, 12 og 13 i denne licens gælder, selvom denne licens opsiges.

7. Ingen reklamationsret. 
7.1     Hvis licenstager er en kunde, som er privat forbruger (dvs. en person, som ikke bruger iOS-software i forbindelse med sit fag, sin virksomhed eller sin profession), har licenstager evt. andre rettigheder i sit hjemland, så følgende begrænsninger ikke gælder, og hvis disse begrænsninger ikke er tilladt, gælder de ikke. Licenstager kan få flere oplysninger om sine rettigheder hos en forbrugerorganisation.

7.2     LICENSTAGER ERKLÆRER SIG INDFORSTÅET MED OG ER ENIG I, AT DET FOR SÅ VIDT SOM DET ER LOVLIGT HELT ER DENNES EGEN BESLUTNING OG PÅ DENNES EGEN RISIKO AT ANVENDE DE(N) AF NÆRVÆRENDE LICENS OMFATTEDE iOS-SOFTWARE OG -TJENESTER. 

7.3     FOR SÅ VIDT SOM DET ER LOVLIGT, LEVERES iOS-SOFTWARE OG TJENESTER, DER LEVERES AF iOS-SOFTWARE, SOM DE “ER OG FOREFINDES”, MED ALLE FEJL OG UDEN GARANTI FOR FUNKTION ELLER ANDEN EGENSKAB. APPLE OG APPLES LICENSGIVERE (I PKT. 7 og 8 UNDER ÉT KALDET “APPLE”) FRASKRIVER SIG HERMED ENHVER GARANTI I FORBINDELSE MED iOS-SOFTWARE OG TILHØRENDE TJENESTER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, EGNETHED TIL BESTEMTE FORMÅL OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES. 

7.4     APPLE YDER INGEN GARANTI FOR, AT iOS-SOFTWARE OG -TJENESTER KAN BENYTTES UDEN AFBRYDELSER, AT FUNKTIONERNE OG TJENESTERNE I iOS-SOFTWARE VIL OPFYLDE LICENSTAGERS BEHOV, AT AFVIKLINGEN AF iOS-SOFTWARE OG -TJENESTER VIL FORLØBE FEJLFRIT OG UDEN AFBRYDELSER, AT TJENESTER VIL VEDBLIVE MED AT BLIVE GJORT TILGÆNGELIGE, AT EVENTUELLE FEJL I iOS-SOFTWARE ELLER -TJENESTER VIL BLIVE RETTET, ELLER AT iOS-SOFTWARE ER KOMPATIBEL ELLER KAN SAMARBEJDE MED SOFTWARE, PROGRAMMER ELLER TJENESTER FRA TREDJEPARTER. INSTALLERING AF DENNE SOFTWARE KAN HAVE BETYDNING FOR BRUGEN AF SOFTWARE, PROGRAMMER ELLER TJENESTER FRA TREDJEPARTER. 

7.5     LICENSTAGER ERKLÆRER SIG DESUDEN INDFORSTÅET MED, AT iOS-SOFTWARE OG -TJENESTER IKKE ER BEREGNET ELLER EGNET TIL BRUG I SITUATIONER ELLER OMGIVELSER, HVOR FEJL ELLER FORSINKELSER ELLER UNØJAGTIGHEDER I INDHOLD, DATA ELLER OPLYSNINGER, DER LEVERES AF iOS-SOFTWARE ELLER -TJENESTER, KAN MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER, INKLUSIVE – MEN IKKE BEGRÆNSET TIL – DRIFT AF ATOMREAKTORER, NAVIGATIONSSYSTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER VÅBENSYSTEMER. 

7.6     INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE iOS-SOFTWARE ELLER -TJENESTER VISE SIG AT VÆRE DEFEKTE, PÅHVILER DET LICENSTAGER AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER RETTELSE. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. 

8. Begrænsning af ansvar. APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), ØDELÆGGELSE ELLER TAB AF DATA, FEJL DER MEDFØRER, AT DER IKKE KAN SENDES ELLER MODTAGES DATA, DRIFTSAFBRYDELSER ELLER ANDRE SKADER ELLER TAB, DER MÅTTE OPSTÅ SOM RESULTATET AF BRUG/IKKE BRUG AF iOS-SOFTWARE OG -TJENESTER ELLER SOFTWARE ELLER PROGRAMMER FRA TREDJEPARTER TIL BRUG MED iOS-SOFTWARE, UANSET OM APPLE ER BLEVET ADVISERET OM MULIGHEDEN FOR SÅDANNE SKADER. BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre to hundrede og halvtreds amerikanske dollar ($250,00). Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

9. Digitale certifikater. iOS-software indeholder funktioner, som gør det muligt for den at acceptere digitale certifikater udstedt af Apple eller tredjeparter. LICENSTAGER SKAL KUN BESLUTTE, OM HAN/HUN VIL STOLE PÅ ET CERTIFIKAT, UANSET OM DET ER UDSTEDT AF APPLE ELLER EN TREDJEPART. BRUGEN AF DIGITALE CERTIFIKATER SKER FOR EGEN RISIKO. FOR SÅ VIDT SOM DET ER LOVLIGT, YDER APPLE INGEN UDTRYKKELIGE ELLER UNDERFORSTÅEDE GARANTIER MED HENSYN TIL GODT KØBMANDSKAB ELLER EGNETHED TIL BESTEMTE FORMÅL, NØJAGTIGHED ELLER SIKKERHED OG YDER INGEN GARANTIER FOR, AT TREDJEPARTERS RETTIGHEDER IKKE KRÆNKES MED HENSYN TIL DIGITALE CERTIFIKATER.

10. Eksportkontrol. Licenstager må kun bruge og eksportere eller reeksportere iOS-software i overensstemmelse med gældende amerikansk lov og med gældende lov i det land, hvor iOS-software blev købt. I særdeleshed – men ikke begrænset til – må iOS-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over “Specially Designated Nationals” eller på det amerikanske handelsministeriums “Denied Person's List or Entity List”. Ved at bruge iOS-software garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge iOS-software til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, missiler og kemiske eller biologiske våben.

11. Amerikanske offentlige myndigheder som slutbrugere. iOS-software og tilhørende dokumentation er defineret som “Commercial Items” i henhold til 48 C.F.R. §2.101 og som bestående af “Commercial Computer Software” og “Commercial Computer Software Documentation” i henhold til 48 C.F.R.§12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4 gives amerikanske offentlige myndigheder som slutbrugere licens til “Commercial Computer Software” og “Commercial Computer Software Documentation” (i) kun som “Commercial Items” (i) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

12. Gældende lovgivning og tilsidesættelse af betemmelser. Denne licens er underlagt lovgivningen i staten Californien med undtagelse af bestemmelserne om retstvister. Licensen er ikke underlagt FN-konventionen vedr. aftaler om internationale løsørekøb. Hvis licenstager er privat forbruger med bopæl i Storbritannien, er nærværende licensaftale underlagt gældende lokal lov. Hvis en retsinstans skulle finde, at en paragraf eller en del af en paragraf i denne licens er i modstrid med gældende ret, skal resten af denne licens stadig gælde i fuldt omfang. 

13. Komplet licensaftale; sprogforrang. Denne licens udgør den eneste aftale mellem licenstager og Apple med hensyn til brugen af iOS-software og erstatter alle tidligere eller nuværende aftaler herom. Ingen tilføjelser eller ændringer til nærværende licens vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende, for så vidt som dette ikke er ulovligt i henhold til gældende lokal lov.

14. Tredjeparters rettigheder. Dele af iOS-software bruger eller inkluderer software fra tredjeparter og andet materiale, der er beskyttet af ophavsret. Oplysninger om rettigheder, licensbetingelser og ansvarsfraskrivelser til dette materiale findes i den elektroniske dokumentation til iOS-software, og licenstagers brug af dette materiale er underlagt de respektive rettighedshaveres betingelser. Brug af Googles Safe Browsing-tjeneste er underlagt betingelserne for brug af Googles tjenester (http://www.google.com/terms_of_service.html) og Googles politik med hensyn til beskyttelse af personlige oplysninger (http://www.google.com/privacypolicy.html).

15. Brug af MPEG-4; bemærkning om H.264/AVC. 
(a) iOS-software indeholder funktioner til kodning og/eller afkodning af MPEG-4-video. iOS-software gives i licens i henhold til MPEG-4 Visual Patent Portfolio License til personlig og ikke kommerciel brug af en almindelig forbruger i forbindelse med (i) kodning af video i overensstemmelse med MPEG-4 Visual Standard (“MPEG-4-video”) og/eller (ii) afkodning af MPEG-4-video, som er kodet af en almindelig forbruger som led i personlig og ikke kommerciel aktivitet, og/eller MPEG-4-video, som leveres af en videoudbyder i overensstemmelse med en licens fra MPEG LA. Der er ikke givet nogen licens, hverken direkte eller indirekte, til nogen anden brug. Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC. Se http://www.mpegla.com.

(b) Da iOS-software indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens, og følgende betingelser gælder: LICENSEN TIL AVC-FUNKTIONERNE I iOS-SOFTWARE GÆLDER KUN TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN (“AVC-VIDEO”) OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM. 

16. Begrænsninger på Yahoo-søgetjenesten. Den Yahoo-søgetjeneste, der er tilgængelig via Safari, gives i licens til brug i følgende lande og områder: Argentina, Aruba, Australien, Bahamas, Barbados, Belgien, Bermuda, Brasilien, Bulgarien, Canada, Cayman Islands, Chile, Colombia, Cypern, Danmark, Den Dominikanske Republik, Ecuador, El Salvador, Filippinerne, Finland, Frankrig, Grenada, Grækenland, Guatemala, Holland, Hong Kong, Indien, Indonesien, Irland, Island, Italien, Jamaica, Japan, Kina, Letland, Litauen, Luxembourg, Malaysia, Malta, Mexico, New Zealand, Nicaragua, Norge, Panama, Peru, Polen, Portugal, Puerto Rico, Rumænien, Schweiz, Singapore, Slovakiet, Slovenien, Spanien, St. Lucia, St. Vincent, Storbritannien, Sverige, Sydkorea, Taiwan, Thailand, Tjekkiet, Trinidad og Tobago, Tyrkiet, Tyskland, Ungarn, Uruguay, USA, Venezuela og Østrig.

17. Bemærkning om Microsoft Exchange. E-post-indstillingen til Microsoft Exchange i iOS-software må kun bruges til trådløs synkronisering af oplysninger, f.eks. e-post, kontakter, kalendere og opgaver, mellem iOS-enheden og Microsoft Exchange Server eller anden serversoftware, som Microsoft har licenseret til implementering af Microsoft Exchange ActiveSync-protokollen.

EA0840
Rev. 09/12/11
---------------------------------------------------------
KOMMUNIKATION FRA APPLE
Hvis Apple har brug for at kontakte licenstager angående licenstagers produkt eller konto, erklærer licenstager sig indforstået med at modtage kommunikation via e-post. Licenstager erklærer sig indforstået med, at en sådan kommunikation, som sendes elektronisk fra Apple, overholder alle juridiske krav til kommunikation.
---------------------------------------------------------
GOOGLE MAPS-BETINGELSER

Tak, fordi du prøver softwareprogrammet Google Maps til mobile enheder! For at kunne bruge denne software, herunder tredjepartssoftware, som du får adgang til i forbindelse med denne software og/eller den relaterede tjeneste, (kollektivt betegnet som "Google Maps til mobile enheder") skal du først acceptere at være forpligtet af nærværende Servicevilkår, som gælder både for din personlige brug og brug af Google Maps til mobile enheder i en virksomhed. Nærværende Servicevilkår udgør en juridisk bindende aftale mellem dig og Google, og du skal give dig tid til at læse dem grundigt. Når du overfører Google Maps til mobile enheder, viser du samtidig, at du accepterer at være juridisk bundet af disse Servicevilkår.

Ekstra vilkår
Google Maps til mobile enheder er designet til at blive brugt i forbindelse med Google Maps-tjenester og andre Google-tjenester. På samme måde accepterer du, at din brug af Google Maps til mobile enheder også er underlagt (a) de særlige Servicevilkår til Google Maps (som kan ses på http://maps.google.co.uk/help/terms_maps.html), herunder de indholdsoplysninger, der gælder herfor (som kan ses på http://maps.google.co.uk/help/legalnotices_maps.html), (b) de generelle Google Servicevilkår (som kan ses på http://www. google.co.uk/terms_of_service.html) og (c) Googles generelle politik til beskyttelse af personlige oplysninger (som kan ses på http://www.google.co.uk/privacypolicy.html). Disse bestemmelser er hermed inkorporeret i nærværende Servicevilkår som reference. I det omfang der er uoverensstemmelser eller konflikt mellem sådanne ekstra vilkår og nærværende Servicevilkår, har bestemmelserne i nærværende Servicevilkår forrang.

Netværksafgifter
Google kræver ikke afgift for overførsel eller brug af Google Maps til mobile enheder, men afhængigt af din plan og udbyder, kan din udbyder opkræve afgift, når du overfører Google Maps til mobile enheder, eller når du bruger din mobiltelefon til at få adgang til oplysninger eller andre Google-tjenester via Google Maps til mobile enheder.

Kun til ikke-kommerciel brug
Google Maps til mobile enheder er kun til ikke-kommerciel brug. "Ikke-kommerciel brug" betyder, at Google giver dig begrænset ret til at bruge Google Maps til mobile enheder til personlig brug på arbejde eller derhjemme, til at søge efter lige hvad du vil, underlagt de vilkår, der er angivet i nærværende Servicevilkår.

Du må fremstille og distribuere kopier af Google Maps til mobile enheder til brug i din arbejdsgivers virksomhed ("Virksomhedsbrug"), hvis følgende betingelser er opfyldt:

(a) alle personer i virksomheden, som vil komme til at bruge Google Maps til mobile enheder har fået mulighed for selv at gennemlæse og formelt at angive, at de accepterer at være bundet af nærværende Servicevilkår (og du accepterer, at du vil kunne bevise dette, hvis du bliver bedt herom af Google).

(b) du har juridisk bemyndigelse til at indgå en bindende aftale på vegne af virksomheden, hvor du har til hensigt at bruge Google Maps til mobile enheder (og du accepterer, at du vil kunne bevise dette, hvis du bliver bedt herom af Google).
Hvis du ikke har denne bemyndigelse eller modtagerne ikke har mulighed for at gennemse og acceptere nærværende Servicevilkår som beskrevet ovenfor, må du ikke bruge den i virksomheden. Hvis du har spørgsmål angående Virksomhedsbrug, bedes du sende en e-mail til mobile-support@google.com.

Du må ikke sælge Google Maps til mobile enheder eller sælge oplysninger, tjenester eller software, der er forbundet med eller afledt af den, eller ændre, kopiere (foruden i det omfang, at Virksomhedsbrug er tilladt som angivet ovenfor), udstede licens til eller fremstille afledte produkter af Google Maps til mobile enheder, medmindre du forinden har fået skriftlig tilladelse hertil fra Google. (Denne tilladelse kan du til hver en tid anmode om ved at sende en e-mail til mobile-support@google.com).

Du accepterer ikke at ændre, tilpasse, oversætte, fremstille afledte produkter af, dekompilere, disassemblere eller på anden måde forsøge at uddrive kildekode fra Google Maps til mobile enheder uden først at have fået skriftlig tilladelse hertil fra Google, som beskrevet ovenfor.

Du må desuden ikke anvende Google Maps til mobile enheder på en måde, som kan skade, deaktivere, overbebyrde eller forringe Googles tjenester (du må f.eks. ikke anvende Google Maps til mobile enheder på en automatisk måde). Du må heller ikke anvende Google Maps til mobile enheder på en måde, som kan forhindre andre parters brug af Googles tjenester.

Hvis du har kommentarer til Google Maps til mobile enheder eller ideer til, hvordan den kan forbedres, bedes du sende en e-mail til mobile-support@google.com. Bemærk, at ved at gøre dette, giver du samtidig Google og tredjeparter tilladelse til at anvende og inkorporere dine ideer eller kommentarer i Google Maps til mobile enheder (eller tredjepartssoftware) uden kompensation.

Immaterielle rettigheder
I forholdet mellem dig og Google, accepterer du, at Google ejer alle rettigheder, ejendomsretten og interessen i Google Maps til mobile enheder, herunder, men ikke begrænset til alle tilknyttede immaterielle rettigheder. "Immaterielle rettigheder" betyder rettigheder i forbindelse med opfindelser, patenter, varemærker og servicemærker, rettigheder til designs, rettigheder til firmanavne og forretningsnavne, ophavsrettigheder (herunder, for at undgå tvivl, rettigheder til computersoftware), databaserettigheder og rettigheder til halvledertopografi (uanset om nogle af disse er registreret og inkluderer programmer til registrering eller ej) og alle rettigheder eller former for beskyttelse af lignende karakter eller med tilsvarende eller lignende effekt på disse, som findes et hvilket som helst sted i verden.

Du accepterer også, at du ikke vil fjerne, skjule eller på anden måde ændre oplysninger om ejendomsrettigheder, som er vedhæftet, indeholdt i, eller som du har fået adgang til, i forbindelse med eller via din brug af Google Maps til mobile enheder (herunder, men ikke begrænset til, oplysninger om ophavsret eller varemærker i forbindelse med eventuelle rettigheder, som Google eller tredjepart ejer).

Fraskrivelse af ansvar
Google må forbedre og/eller ændre Google Maps til mobile enheder, med eller uden varsel. Google Maps til mobile enheder leveres som "den er" og Google giver ingen garantier herfor. Uden at begrænse generaliteten af det foregående, anfører eller garanterer Google ikke at: (i) brugen af Google Maps til mobile enheder lever op til dine krav, ikke afbrydes, er sikker eller fejlfri, (ii) at fejl vil blive rettet, (iii) at Google Maps til mobile enheder er fri for vira eller anden skadelig softwareforurening, eller (iv) at brugen af Google Maps til mobile enheder og eventuelle oplysninger, der er tilgængelige via Google Maps til mobile enheder, er korrekte, præcise, rettidige eller på anden måde troværdige.

Betingelser, garantier eller andre vilkår (herunder eventuelle stiltiende vilkår angående tilfredsstillende kvalitet, formålstjenlighed eller overensstemmelse med beskrivelse) gælder kun for Google Maps til mobile enheder i det omfang de udtrykkeligt fremgår af nærværende Servicevilkår.

Begrænsning af ansvar
Intet i nærværende Servicevilkår tager forbehold for eller begrænser Googles ansvar for død eller personskade, som hidrører fra Googles uagtsomhed, eller for bedrageri eller bedrageriske, misvisende oplysninger fra Google. Underkastet dette, kan Google ikke gøres ansvarlig for (a) indirekte tab eller driftstab; (b) økonomiske tab eller (c) tab af goodwill eller omdømme, som du kan lide, og som hidrører fra din brug af Google Maps til mobile enheder, uanset om Google er blevet gjort opmærksom på muligheden for, at sådanne tab kan forekomme, eller ej. Google er desuden ikke ansvarlig for fejl eller defekter i forbindelse med din brug af Google Maps til mobile enheder eller for afbrydelse, suspension, ophør, fejl eller forsinkelse i forbindelse med Google Maps til mobile enheder.

Diverse bestemmelser
Nærværende Servicevilkår reguleres i henhold til engelsk lovgivning, og du underlægger dig hermed enekompetence ved engelsk lovgivning i forbindelse med en tvist eller sag, som hidrører fra nærværende Servicevilkår. Alle oversættelser af det engelske sprog og af engelsk lovgivning i nærværende Servicevilkår ("Oprindelige vilkår"") er udelukkende indsat af hensyn til overskueligheden, og du accepterer, at i tilfælde af konflikt mellem den oversatte version og de Oprindelige vilkår, har bestemmelserne i de Oprindelige vilkår forrang. Hvis nogle af bestemmelserne i nærværende Servicevilkår er ugyldige, ulovlige eller ikke kan håndhæves, vil de andre bestemmelser i nærværende Servicevilkår fortsat gælde fuldt ud.

Nærværende Servicevilkår udgør hele aftalen mellem dig og Google med hensyn til emnet heri og erstatter alle tidligere eller samtidige skriftlige eller mundtlige aftaler angående dette emne. Fritagelse fra bestemmelserne i nærværende Servicevilkår kan kun træde i kraft, hvis den er skriftlig og underskrevet af en autoriseret repræsentant for Google.

September 2007
---------------------------------------------------------
YOUTUBE-BETINGELSER
http://www.youtube.com/t/terms